《题云锦园》
宋代·庾卜礼

我观大瀛海，山与水相伴。
维兹山水丽，邈在西南畔。
公如出岫云，顷刻固已漫。
倏尔转晴空，化为五色斓。
三径他山缉，万里归心断。
要从父老归，不作儿女观。
苏公金石心，坐阅岁时换。
来赴林泉期，更觉云锦焕。
五采弄珠玑，八章诵云汉。
向来古使星，久未视龟篆。
心贪汗漫游，行无麋鹿乱。
快哉天下乐，岂以寸心玩。